

LĒMUMS

Ādažos, Ādažu novadā

2025. gada 28. augustā **Nr. 339**

**Par zemes ierīcības projekta uzsākšanu zemes vienībā “Rožvidi”, Ādažos**

Ādažu novada pašvaldības dome izskatīja Vārds Uzvārds (adrese:; turpmāk – Iesniedzēja Nr.1) un Vārds Uzvārds (adrese:, e-pasts: ; turpmāk – Iesniedzēja Nr.2) 24.04.2025. iesniegumu (reģistrēts 24.04.2025. ar Nr. ĀNP/1-11-1/25/2562), kam pievienots 24.04.2025. līgums par nekustamā īpašuma reālo sadali, ko parakstījusi arī Vārds Uzvārds (adrese:; turpmāk – Iesniedzēja Nr.3), ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu kopīpašumā esošu nekustamā īpašuma “Rožvidi” (kadastra numurs 8044 011 0038) zemes vienību “Rožvidi”, Ādažos, Ādažu nov., ar kadastra apzīmējumu 8044  011 0038.

Izvērtējot ar iesniegumu saistītos apstākļus, tika konstatēts:

1. Nekustamais īpašums ar kadastra Nr. 8044 011 0038 (turpmāk – Īpašums) ir ierakstīts Ādažu pagasta zemesgrāmatas nodalījumā Nr.1084 un pieder kopīpašumā Iesniedzējai Nr.1, Iesniedzējai Nr.2 un Iesniedzējai Nr.3. Īpašuma sastāvā ietilpst zemes vienība “Rožvidi”, Ādažos, Ādažu nov., ar kadastra apzīmējumu 8044 011 0038, 5,81 ha platībā.
2. Saskaņā ar Ādažu novada teritorijas plānojumu zemes vienība ar kadastra apzīmējumu 8044 011 0038 atrodas Savrupmāju apbūves teritorijā (DzS1), kur minimālā jaunveidojamā zemes gabala platība ir noteikta 5000 m2, Dabas un apstādījumu teritorijā (DA1) un Transporta infrastruktūras teritorijā (TR), kur minimālā jaunveidojamā platība noteikta pēc funkcionālās nepieciešamības. Zemes vienība daļēji atrodas arī Applūstošā (10 % applūduma varbūtība) teritorijā.
3. Pašvaldībā saņemti visu trīs kopīpašnieču iesniegumi par funkcionālā zonējuma maiņu zemes vienībā ar kadastra apzīmējumu 8044 011 0038 no Savrupmāju apbūves teritorijas (DzS1) uz Lauksaimniecības teritoriju (L):

3.1. 03.03.2025. iesniegums (reģistrēts 03.03.2025. ar Nr. ĀNP/1-11-1/25/1399);

3.2. 03.04.2025. iesniegums (reģistrēts 03.04.2025. ar Nr. ĀNP/1-11-1/25/2074);

3.3. 07.04.2025. iesniegums (reģistrēts 24.04.2025. ar Nr. ĀNP/1-11-1/25/2561).

1. Zemes vienībai nav tieša piekļuve pie pašvaldības vai valsts ceļa, ģeogrāfiski tuvākie ceļi ir pašvaldībai piederoša iela - Podnieku iela (zemes vienība ar kadastra apzīmējumu 80440110294, pašvaldībai piederoša iela - Nūrnieku iela (zemes vienība ar kadastra apzīmējumu 80440080429) un valsts autoceļš V50 Baltezers – Āņi – Lapmeži (zemes vienība ar kadastra apzīmējumu 80440110060).
2. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
3. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 2) zemesgabalu (arī kopīpašumā esošo) sadalīšanai.
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma "Rožvidi" (kadastra Nr. 8044 011 0038) zemes vienības “Rožvidi”, Ādažos, Ādažu novadā ar kadastra apzīmējumu 8044 011 0038 sadalīšanai.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas informatīva skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU